Gedenkdiens-tolk beweer hy is skisofrenies - Maroela Media
Thamsanqa (Thami) Jantjie wat deur die dowe gemeenskap veroordeel word vir sy tolkwerk tydens Mandela se gedenkdiens, het aan EWN gesê hy ontvang tans behandeling vir skisofrenie.
Jantjie het in 'n onderhoud met Kieno Kammies van Cape Talk 567 gesê hy is gekwalifiseerd en die kritiek is "onregverdig". Hy voer aan hy het 'n "episode" gehad tydens die verrigtinge en het "stemme gehoor". (Die klankgreep van die onderhoud volg onderaan die berig.)
Volgens Jantjie het hy al tolkwerk by talle hoëprofiel-geleenthede gedoen en was daar nog nie vantevore klagtes nie.
Collins Chabane, minister in die presidensie, het intussen gesê die voorval sal ondersoek word. "Die regering ondersoek die saak, maar kon nog nie die ondersoek afhandel nie weens die hoë eise wat die skedule rondom die staatsbegrafnis tans stel," het Chabane aan verslaggewers in Pretoria gesê. "Die regering sal publiek verslag lewer oor enige inligting wat ingewin word. Die regering wil Suid-Afrikaners verseker dat ons die regte en menswaardigheid van mense met gestremdhede wil verdedig."
Die gebaretaal-gemeenskap het Woensdag hul ontevredenheid en ontsteltenis oor die voorval uitgespreek. Klik hier om meer te lees.
[soundcloud url="https://api.soundcloud.com/tracks/124443634″ params="color=ff6600&auto_play=false&show_artwork=true" width="100%" height="166″ iframe="true" /]
Arno Jordaan word pa
Foto's: Duisende daag op om Madiba in staatsie te sien lê
Nou waarom hom dan by so 'n belangrike geleentheid sit, as hy duidelik nie al sy varkies op hok het nie???
Hy ken niemand wat iemand ken … soos zumie van zumaville
En so ook Dimetrio Tsafendas. Wanneer word daar lesse geleer ?
Die bietjie wat ek na die seremonie gekyk het, het dit kompleet gelyk of mnr. n koliekbaba probeer sus.
Rieks · 6 jare gelede
My eerlike opinie… wat seker in elke geval nie tel nie. Hierdie mannetjie is een van daardie wat in een van die hoogste poste is met vals verwysings en sertifikate en ry die gravy trein is nou uitgevang. Dit is heel moontlik die eerste keer dat die dowe gemeenskap werklik belang gestel het in wat gesê is en so het sy hande :-D oorspeel – skies oorspel!
Rieks … jou laaste sin maak my dag … :-)
Dit dra weereens 'n baie goeie beeld na die buiteland. Hierdie land se veiligheid kan nie beter nie. Mooi Nuwe Swart Suid Afrika.